Държавен вестник, бр. 72, 2024 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  72
2. Всяка държава членка, която отговаря 
за международните отношения на територия 
или група от територии, може да поиска асо­
циирано членство за такава територия или 
група от територии чрез писмено уведомление 
до генералния секретар.
3. Съветът може да изиска или държава 
членка може да поиска някои аспекти на 
заявлението за приемане на член партньор 
да бъдат преразгледани от държавата членка 
или държавите членки, където кандидатът 
извършва своите дейности или има основно 
място на дейност или седалище. Съветът взема 
под внимание гледните точки на молещата 
и преразглеждащата държава членка, когато 
взема решение за приемане на член партньор.
Член 6
Органи
1. Органите на Организацията са:
(a) Общо събрание;
(b) Съвет;
(c) Комисии и спомагателни органи, не­
обходими за поддържане на дейността на 
Организацията; 
(d) Секретариат.
2. Организацията има президент и вице­
президент. Президентът или при отсъствие 
на президента – вицепрезидентът, председа­
телства Общото събрание и Съвета.
3. Общият правилник и Финансовият 
правилник описват подробно процедурите, 
които са задължителни за всеки орган и 
регламентират ежедневното управление на 
Организацията.
Член 7
Общо събрание
1. Общото събрание е основният орган за 
вземане на решения на Организацията и има 
всички правомощия на Организацията, освен 
ако в тази конвенция не е предвидено друго.
2. Общото събрание се състои само от 
държави членки. Присъствието е отворено и 
за асоциирани членове и членове партньори.
3. Всяка държава членка определя един от 
своите делегати като свой главен делегат на 
Общото събрание.
4. Редовни сесии на Общото събрание се 
провеждат веднъж на три години.
5. Извънредни сесии на Общото събрание 
се свикват, когато една трета от държавите 
членки уведомят генералния секретар, че 
желаят да бъде свикана сесия, или по всяко 
време, ако Съветът счете за необходимо, след 
предизвестие от деветдесет дни.
6. Мнозинството от държавите членки 
представлява кворум за сесиите на Общото 
събрание.
7. Общото събрание:
(a) Избира президента и вицепрезидента 
измежду държавите членки в съответствие с 
Общия правилник;
(b) Определя цялостната политика и стра­
тегическата визия на Организацията;
(c) Преглежда и одобрява Общия пра­
вилник и Финансовия правилник на Орга­
низацията;
(d) Избира, в съответствие с член 8, Съ­
вета измежду държавите членки, различни 
от държавите членки, избрани в качеството 
на президент и вицепрезидент;
(e) Избира генералния секретар измежду 
гражданите на държавите членки в съответ­
ствие с Общия правилник;
(f) Създава и разпуска комисии и спо­
магателни органи и преглежда и одобрява 
техните мандати;
(g) Преглежда и одобрява финансовите 
договорености на Организацията, включи­
телно плановия бюджет за следващите три 
години и размера на вноските за държавите 
членки и таксите за асоциираните членове 
и членовете партньори;
(h) Разглежда докладите и предложенията, 
отправени към него от всяка държава членка, 
Съвета или генералния секретар;
(i) Одобрява стандарти;
(j) Взема решения за прием на асоциирани 
членове;
(k) Взема решение относно членове парт­
ньори по молба на една или повече държави 
членки;
(l) Дава препоръки на държавите членки, 
асоциираните членове и членовете партньори 
по въпроси, свързани с целите на Органи­
зацията;
(m) Одобрява спогодби с държави и между­
народни организации; и
(n) Взема решения по всякакви други въп­
роси в рамките на целите на Организацията.
Член 8
Съвет
1. Съветът е изпълнителен орган на Ор­
ганизацията и отговаря за ръководството на 
дейностите на Организацията.
2. Съветът се състои от президента и 
вицепрезидента и двадесет и три други дър­
жави членки.
3. Членовете на Съвета се избират чрез 
гласуване на всяка редовна сесия на Общото 
събрание в съответствие с Общия правилник. 
Членовете на Съвета по принцип трябва да 
бъдат избрани от различни части на света 
с оглед постигане на световно представи­
телство.
4. В Съвета държавите членки за предпо­
читане се представляват от делегат от на­
ционален орган, отговорен за регулирането, 
предоставянето, поддръжката или експлоа­
тацията на морските средства за навигация 
на тази държава членка.
5. Седемнадесет членове на Съвета, поне 
един от които трябва да бъде президент или